– Det er en helhetsvurdering som ligger til grunn. Jeg har jobbet med politikk siden jeg var ganske ung og vil neste år ha tolv år bak meg på Stortinget og i regjeringen, sier Anundsen til NTB.

Han understreker at han verken er ferdig med politikk eller med Frp, men vil ikke svare direkte på om han ønsker å fortsette i regjering dersom det blir borgerlig valgseier neste år.

– En statsråd sitter som statsråd så lenge han er statsråd, sier Anundsen.

Flere mulige arvtakere

Blant de fremste kandidatene til å overta den øverste plassen på nominasjonslista til Vestfold Frp etter Anundsen, er stortingsrepresentant Morten Stordalen fra Re, som hadde andreplassen ved forrige valg.

Et annet navn er Ellen Eriksen som i dag er ansatt ved Frps hovedkontor. FpU-leder Bjørn-Kristian Svendsrud er også fra Vestfold og kan være en kandidat til lista. Anundsens vararepresentant Tom Holthe er ikke kandidat til Stortinget i 2017.